Publication: Magyar Közlöny
Issue: MK-2010-41 (Year: 2010, Number: 41)
Era: contemporary
Section: bár a közigazgatási hatósági eljárás és szolgáltatás általános szabályairól szóló 2004. évi CXL. törvény (a továb biak ban:
Paragraph Index: 118

b) pont 1. francia bekezdése és az Itv. 42. § (1) bekezdés h) pontja alapján kell kiszámítani, annak mértéke 7 500 forint. IV. Az Itv. szabályozásának feltárását köve tõen a Legfelsõbb Bíróságnak abban a jogkérdésben kellett állást foglalni, hogy a bíróság az alapjogi bíráskodás keretei között eltekinthet-e az Itv. rendelkezéseinek alkalmazásától annak érdekében, hogy az Alkotmány 70/K. §-ában foglalt bírói út igénybevétele minden esetben biztosítható legyen. Az Alkotmány 70/K. §-a szerint az alapvetõ jogok megsértése miatt keletkezett igények, továbbá a kötelességek teljesítésével kapcsolatban hozott állami döntések elleni kifogások bíróság elõtt érvényesíthetõk. Az Alkotmány az alapvetõ jogok és kötelességek körében szabályozza a választójogot. A 70. § (1) bekezdése alapján a Magyar Köztársaság területén lakóhellyel rendelkezõ minden nagykorú magyar állampolgárt megillet az a jog, hogy az országgyûlési képviselõk választásán választó és választható legyen, valamint országos népszavazásban és népi kezdeményezésben részt vegyen. A helyi önkormányzati és az európai parlamenti választásokra vonatkozó szabályokat az Alkotmány 70. §-ának (2)–(4) bekezdése tartalmazza. Az Alkotmány rendelkezéseibõl következõen a választási bizottság határozatának felülvizsgálata során a bíróság a választópolgár felülvizsgálati kérelme alapján alapjoggal összefüggésben keletkezett igényt bírál el. Az Alkotmány 70/K. §-a biztosítja a bírósághoz fordulás jogát az alapjog megsértése esetén. A közhatalmat gyakorló bíróság köteles az alapjogokat tiszteletben tartani. Az alapjogok tiszteletben tartásának azonban alapfeltétele, hogy a jogalkotó szervek gondoskodjanak az érvényesülésükhöz szükséges jogszabályok megalkotásáról. Az Alkotmánybíróság több határozatában foglalkozott az alapjogok bírósági úton történõ érvényesítésével.

Source: https://magyarkozlony.hu/hivatalos-lapok/46411d21cce61943c52f466175aac0b9695fd429/dokumentumok/7351af3b7bd811ad6888e4e35a19ad149298d296/letoltes